न्यू जर्सी को मिलेगा पहला भारतीय-अमेरिकी जज  
न्यू जर्सी के गवर्नर क्रिस क्रिस्टी ने भारतीय मूल के अमेरिकी नागरिक सोहैल मोहम्मद को राज्य के न्यायधीश के पद के लिए मनोनित किया है।
न्यू जर्सी के गवर्नर क्रिस क्रिस्टी ने भारतीय मूल के अमेरिकी नागरिक सोहैल मोहम्मद को राज्य के न्यायधीश के पद के लिए मनोनित किया है। अगर सोहैल के नामांकन का अनुमोदन हो जाता है, तो वह न्यू जर्सी के पहले भारतीय-अमेरिकी और दूसरे मुसलमान न्यायधीश होंगे।  राज्य में भारतीय मूल के अमेरिकी नागरिकों की संख्या बहुत ज्यादा है। 47 वर्षीय सोहैल ने अमेरिका में हुए 9/11 हमले के बाद हिरासत में लिए गए 30 से ज्यादा कैदियों के मामलों को देखा है।  न्यू जर्सी के स्थानीय न्यूज रूम के मुताबिक, सोहैल को संस्थाओं से उस वक्त आदर मिलना शुरू हुआ, जब उन्होंने 11 सितंबर, 2001 को हुए हमलों के बाद संस्थाओं और मुसलमान समुदाय के बीच संवाद प्रोत्साहित कर माहौल सुधारने की कोशिश की।